( ^07 ) 



nous y retrouvons dans Marie de Bourgogne la povre et 

 jeune princesse , telle que nous l'a peinte dans ses beaux 

 récils le sire de Commines, qui, tout en concourant à 

 la dépouiller de son héritage, ne pouvait s'empêcher de 

 la plaindre, 



Nostre très redoublé et souverain seigneur, tant et sy hum- 

 blement que plus povons, nous nous recommandons à vostre 

 bonne grâce et vous plaise savoir, nostre très redoublé et sou- 

 verain seigneur, que après que avons entendu la dure fortune 

 qu'il a plu à Dieu nostre créateur permettre sur monseigneur et 

 son armée à la journée qui a esté entre liiy et le duc llenyer de 

 Lorreine, laquelle nous a esté de si très grant deuil et tristesse 

 et angoisse que plus ne pourroil, réservé en tant que avons esté 

 et encorres sommes en espoir et confidence par plusieurs ensei- 

 gnes que en avons, que la personne de mondit seigneur soit 

 demouré en vye sauve de dies ennemys, nous avons en ferme 

 foy et crédence que vostre bonté et clémence est et serra telle 

 envers nos désolées personnes et cesle maison de Bourgogne, 

 la(|uelle, par espécialle et singulière dilection, vous avez tant 

 amée et bonnourée et y estes volu venir et vous y tenir en dé- 

 monstrant la fiance et amour que vous y aviez par-dessus toutes 

 les maisons de la creslienté, que, sans avoir regard aux ques- 

 tions et différences que l'ennemy de tous biens a semez de sa 

 malice et mis par aucun tamps entre vous et mondit seigneur, 

 vous garderés et défendrez de toute oppression et nous et ladite 

 maison et les pays et signouries dicelle; par quoy jasoit ce que 

 nous ayons entendu que aucuns de vos gens de guerre se soient 

 avanciés de sommer la ville de Saint-Quintin, en affremant 

 mondit seigneur estre desconfit et mort et que autres se tyrent 

 es pays de Bourgogne pour les occuper, nous tenons fermement 

 que ce ne procède de vostre sceu, ordonnanche et bon plaisir; 

 car, nostre très redoublé et souverain seigneur, nous avons veu et 

 cogneu que cbes deux précédentes fortunes que mondit seigneur 



